
แบบรายงานตามข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายอำพล  พงศ์สุวรรณ)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดกระบี่ ตรัง พังงา ภูเก็ต ระนอง สตูล
ประจำเดือนเมษายน 2566
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	การขับเคลื่อนโครงการอำเภอบำบัดทุกข์ บำรุงสุข แบบบูรณาการอย่างยั่งยืน
          1. ขอให้นายอำเภอ กำชับทีมงานอำเภอ และทีมภาคีเครือข่าย ให้มีการลงพื้นที่ติดตามตรวจเยี่ยม และการให้ความช่วยเหลือประชาชน      อย่างสม่ำเสมอ เพื่อขับเคลื่อนงานบำบัดทุกข์ บำรุงสุข ในพื้นที่ให้เกิดผล         เป็นรูปธรรม โดยให้ประชาชนในพื้นที่มีส่วนร่วมรับรู้ปัญหา ร่วมดำเนินการ และได้รับประโยชน์

2. ขอให้จังหวัดกำชับนายอำเภอให้ความสำคัญในการขับเคลื่อนโครงการหนึ่งตำบลหนึ่งหมู่บ้านยั่งยืนฯ ให้เกิดผลเป็นรูปธรรม โดยประสานบูรณาการกับ 7 ภาคีเครือข่าย ในการพัฒนายกระดับคุณภาพชีวิต และสร้างความยั่งยืนในทุกมิติ โดยน้อมนำหลักปรัชญาเศรษฐกิจพอเพียงในการพึ่งพาตนเอง ลดรายจ่าย เสริมสร้างความมั่นคงทางอาหาร การเป็นอยู่ที่มีคุณภาพ มีความมั่นคงปลอดภัย และไม่ทำลายสิ่งแวดล้อมมาขับเคลื่อนสู่หมู่บ้านยั่งยืน และขยายผลไปยังหมู่บ้านอื่นต่อไป

3. ขอให้จังหวัดระนอง สำรวจสถานบริการและสถานประกอบการที่ตั้งในเกาะพยาม และจัดทำข้อมูลสถานบริการและสถานประกอบการ         ที่ได้รับอนุญาตและไม่ได้รับใบอนุญาต รวมทั้งข้อมูลการก่อสร้างอาคารดำเนินการถูกต้องเป็นไปตามระเบียบกฎหมายที่กำหนดหรือไม่ เพื่อป้องกันปัญหาข้อร้องเรียนและหารือแนวทางการแก้ไขปัญหา โดยผู้ตรวจราชการกระทรวงมหาดไทย พร้อมด้วยผู้ตรวจราชการกรมในสังกัดกระทรวงมหาดไทย กำหนดจะเดินทางลงพื้นที่ตรวจติดตามแนวทางการแก้ไขปัญหาในเดือนมิถุนายน 2566
	

	2.
	การดำเนินโครงการสร้างการรับรู้ภูมิปัญญาผ้าไทยและผ้าลายพระราชทาน “ผ้าลายดอกรักราชกัญญา”
           1. ขอให้จังหวัดส่งเสริมกลุ่ม/ช่างทอผ้านำลายผ้าพระราชทาน       ไปเป็นต้นแบบ และพัฒนาต่อยอดเพิ่มมูลค่าให้กับผลิตภัณฑ์ผ้าพื้นถิ่น โดยนำลายผ้าท้องถิ่นประยุกต์กับลายผ้าพระราชทาน ให้เป็นลายอัตลักษณ์ของท้องถิ่น

     2. ขอให้จังหวัดส่งเสริมการย้อมผ้าจากสีธรรมชาติ โดยนำส่วน       ต่าง ๆ ของต้นไม้สำคัญในท้องถิ่นหรือวัสดุในพื้นที่มาพัฒนาเป็นสีย้อมธรรมชาติที่เป็นอัตลักษณ์ของพื้นที่ 
	

	3.
	การจัดการศึกษาขององค์กรปกครองส่วนท้องถิ่น
3.1 โครงการอาหารกลางวันโรงเรียนในสังกัดขององค์กรปกครองส่วนท้องถิ่น
          1) ขอให้จังหวัดกำกับ ติดตามการสุ่มตรวจอาหารกลางวันขององค์กรปกครองส่วนท้องถิ่นให้เป็นไปตามแผนที่กำหนด และประสานขอความร่วมมือผู้บริหารองค์กรปกครองส่วนท้องถิ่นพิจารณาแต่งตั้งคณะทำงานติดตามประเมินผลโครงการอาหารกลางวันเด็กนักเรียนโรงเรียนในสังกัด  และให้แต่งตั้งเครือข่ายผู้ปกครองและประชาชน ร่วมเป็นคณะกรรมการ   ตรวจรับอาหารกลางวัน
         2) ขอให้จังหวัดลงพื้นที่สุ่มตรวจสถานศึกษาร่วมกับองค์กรปกครองส่วนท้องถิ่นตามแผนการสุ่มตรวจทุกครั้ง โดยให้ลงพื้นที่สุ่มตรวจสถานศึกษาให้ได้มากที่สุด และลงพื้นที่สุ่มตรวจอย่างต่อเนื่อง โดยให้ความสำคัญกับการตรวจสอบเรื่องสุขอนามัย คุณภาพ ปริมาณ และคุณค่าทางโภชนาการของอาหาร หากพบมีการร้องเรียน หรือการกระทำที่ไม่สุจริตเกิดขึ้น ให้เร่งรัดตรวจสอบข้อเท็จจริงให้เป็นที่ยุติโดยเร็ว

	

	
	 3.2 โครงการโรงเรียนพอเพียงท้องถิ่น “ปลูกผักรักษ์โลก” ของสถานศึกษาในสังกัดองค์กรปกครองส่วนท้องถิ่น
          ขอให้จังหวัดขอความร่วมมือผู้บริหารองค์กรปกครองส่วนท้องถิ่น กำชับสถานศึกษาในสังกัดดำเนินโครงการโรงเรียนพอเพียงท้องถิ่น          “ปลูกผักรักษ์โลก” เชื่อมโยงกับโครงการอาหารกลางวัน เน้นปลูกผัก        ที่นำไปใช้ปรุงอาหารให้กับเด็กนักเรียนได้ และต่อยอดโครงการให้เด็กมีรายได้จากการจำหน่ายพืชผัก รวมถึงใช้ประโยชน์สารบำรุงดินจากถังขยะเปียกลดโลกร้อน แทนการใช้ปุ๋ยเคมี  
	

	4.
	การดำเนินงานแก้ไขปัญหาที่ดินทำกินตามนโยบายรัฐบาล ภายใต้คณะกรรมการนโยบายที่ดินแห่งชาติ (คทช.) ตามมติ               คณะอนุกรรมการจัดหาที่ดิน ครั้งที่ 1/2565 เมื่อวันที่ 27 เมษายน 2565
	

	
	4.1 จังหวัดกระบี่

      (1) ผลความก้าวหน้าการดำเนินการของ คทช.จังหวัดกระบี่ ในการจัดทำรายละเอียดข้อมูลขอบเขตพื้นที่ดำเนินการและข้อมูลผู้ครอบครองที่ดินในพื้นที่เป้าหมายปีงบประมาณ พ.ศ.2565 ในพื้นที่ป่าชายเลน
      (2) ผลความก้าวหน้าการดำเนินการของ คทช.จังหวัดกระบี่ ในการมอบหมายหน่วยงานยื่นขออนุญาต/จัดทำสัญญา/อื่น ๆ ตามกฎหมายแต่ละประเภทพื้นที่ ในพื้นที่เป้าหมายจัดที่ดิน ทำกินให้ชุมชนในเขตปฏิรูปที่ดิน แปลง No.603 เนื้อที่ 3,617 ไร่ ตำบลกระบี่น้อย อำเภอเมืองกระบี่ และตำบลห้วยยูง อำเภอเหนือคลอง
             ขอให้ คทช.จังหวัดกระบี่ วางแผนการปฏิบัติงาน และบูรณาการการทำงานกับภาคส่วนที่เกี่ยวข้องในการดำเนินการจัดที่ดินทำกินให้กับราษฎร           ให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด โดยดำเนินการให้เป็นไปตามระเบียบ กฎหมาย และมติคณะรัฐมนตรีโดยเคร่งครัด
	

	
	4.2 ผลความก้าวหน้าการดำเนินการของ คทช.จังหวัดตรัง ในการพิจารณารายละเอียดข้อมูลขอบเขตพื้นที่ดำเนินการและข้อมูลผู้ครอบครองที่ดิน           ที่หน่วยงานเจ้าของพื้นที่สำรวจไว้แล้ว (ถ้ามี) ในพื้นที่เป้าหมายจัดที่ดิน           ทำกินให้ชุมชนในเขตปฏิรูปที่ดิน แปลง No.108 เนื้อที่ 663.98 ไร่ ตำบลกะลาเส อำเภอสิเกา  
             ขอให้ คทช.จังหวัดตรัง เร่งรัดการดำเนินงานให้เป็นไปตามเป้าหมาย ขั้นตอน และกรอบระยะเวลาการปฏิบัติงาน ที่กำหนดไว้ โดยวางแผนการปฏิบัติงานร่วมกับหน่วยงานที่เกี่ยวข้องในการดำเนินการจัดที่ดินทำกินให้ผู้ได้รับจัดที่ดินทำกินใช้ประโยชน์ได้อย่างเต็มที่
	

	
	4.3 ผลความก้าวหน้าการดำเนินการของ คทช.จังหวัดพังงา ในการจัดทำรายละเอียดข้อมูลขอบเขตพื้นที่ดำเนินการและข้อมูลผู้ครอบครองที่ดิน          ในพื้นที่เป้าหมายปีงบประมาณ พ.ศ.2565 ในพื้นที่ป่าชายเลน 
          ขอให้ คทช.จังหวัดพังงา เร่งรัดดำเนินการจัดที่ดินทำกินให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด และสำรวจพื้นที่เพิ่มเติมที่สามารถนำไปจัดที่ดินทำกินให้กับชุมชน เสนอ คทช. พิจารณานำพื้นที่ไปดำเนินการจัดที่ดินทำกินเพื่อแก้ไขปัญหาความเดือดร้อนของประชาชนเรื่องที่ดินทำกิน
	

	
	4.4 ผลความก้าวหน้าการดำเนินการของ คทช.จังหวัดภูเก็ต ในการจัดทำรายละเอียดข้อมูลขอบเขตพื้นที่ดำเนินการและข้อมูลผู้ครอบครองที่ดิน          ในพื้นที่เป้าหมายปีงบประมาณ พ.ศ.2565 ในพื้นที่ป่าชายเลน
            1) ขอให้ คทช.จังหวัดภูเก็ต วางแผนการปฏิบัติงาน และบูรณาการ        กับภาคส่วนที่เกี่ยวข้อง เร่งรัดดำเนินการให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด
            2) ขอให้สำรวจพื้นที่ในจังหวัดภูเก็ตที่สามารถนำไปดำเนินการจัดที่ดินทำกิน เสนอ คทช. พิจารณานำพื้นที่ไปดำเนินการจัดที่ดินทำกินให้ชุมชน          เพื่อแก้ไขปัญหาความเดือดร้อนเรื่องที่ดินทำกิน
             3) ขอให้ผู้ว่าราชการจังหวัดภูเก็ต กำชับฝ่ายเลขานุการคณะทำงานด้านการส่งเสริมพัฒนาอาชีพและการตลาด บูรณาการภาคส่วนที่เกี่ยวข้อง วางแผนส่งเสริมอาชีพราษฎรพื้นที่เป้าหมายที่ได้รับอนุญาต ให้ตรงตามความต้องการประกอบอาชีพของผู้ได้รับจัดที่ดินทำกิน
	

	
	4.5 จังหวัดระนอง

       (1) ผลความก้าวหน้าการดำเนินการของ คทช.จังหวัดระนอง ในการ จัดที่ดินทำกินให้ชุมชนตามนโยบายรัฐบาล ในพื้นที่ป่าชายเลน
       (2) ผลความก้าวหน้าการดำเนินการของ คทช.จังหวัดระนอง ในการจัดทำรายละเอียดข้อมูลขอบเขตพื้นที่ดำเนินการและข้อมูลผู้ครอบครองที่ดินในพื้นที่เป้าหมายปีงบประมาณ พ.ศ.2565 ในพื้นที่ป่าชายเลน
             1) ขอให้ คทช.จังหวัดระนอง บูรณาการกับภาคส่วนที่เกี่ยวข้องในการนำที่ดินไปดำเนินการจัดที่ดินทำกินให้กับราษฎร ให้เป็นไปตามเป้าหมาย ขั้นตอน และกรอบระยะเวลาการปฏิบัติงานที่กำหนด
             2) ขอให้ คทช.จังหวัดระนอง กำหนดมาตรการในการตรวจติดตาม         การใช้ประโยชน์ที่ดินของราษฎรที่ได้รับการจัดที่ดินทำกิน เพื่อป้องกันการ เปลี่ยนมือ
	

	
	4.6 ผลความก้าวหน้าการดำเนินการของ คทช.จังหวัดสตูล ในการจัดที่ดินทำกินให้ชุมชนตามนโยบายรัฐบาล ในพื้นที่ป่าสงวนแห่งชาติ
           ขอให้ผู้ว่าราชการจังหวัดสตูล กำกับ ติดตาม คทช.จังหวัดสตูล ในการ นำที่ดินที่ได้รับอนุญาตไปดำเนินการจัดที่ดินทำกินให้กับราษฎร ให้เป็นตามเป้าหมายและกรอบระยะเวลาการปฏิบัติงานที่กำหนด ให้เกิดผลสำเร็จเป็นรูปธรรมโดยเร็ว
	

	5.
	การเตรียมความพร้อมในการป้องกันและบรรเทาสาธารณภัย
5.1 การบริหารจัดการระบบเตือนภัยพิบัติและอาคารหลบภัย (สึนามิ)  ในพื้นที่จังหวัดภาคใต้ ฝั่งอันดามัน
         1. ระบบเตือนภัย ให้ผู้ว่าราชการจังหวัดกำชับหน่วยงานที่รับผิดชอบตรวจสอบ ดูแล บำรุงรักษาอุปกรณ์และระบบเตือนภัยให้ใช้งานได้อย่างมีประสิทธิภาพ มีการทดสอบระบบ และซ้อมอพยพหลบภัยเป็นประจำ 
         2. การบริหารจัดการอาคารหลบภัย (สึนามิ) 
             2.1 ขอให้จังหวัดกระบี่ ระนอง และพังงา กำกับติดตามหน่วยงานที่รับโอนทรัพย์สินบริหารจัดการ ดูแล รักษา ให้มีสภาพใช้งานได้และเป็นระเบียบเรียบร้อย รวมถึงใช้ประโยชน์อาคารหลบภัย (สึนามิ) ให้เกิดประโยชน์สูงสุด อย่างมีประสิทธิภาพ 
             2.2 ขอให้จังหวัดตรัง เร่งดำเนินการส่งมอบอาคารหลบภัย           (สึนามิ) ให้องค์กรปกครองส่วนท้องถิ่น ให้แล้วเสร็จโดยเร็ว 

	
















(ลงชื่อ)...........................................ผู้รายงาน

